Rritet kostoja e banimit në San Fransisko
San Fransiskoja është goditur nga çmimet e larta të shtëpive, rezultat i zgjerimit të teknologjisë së lartë
San Fransiskoja është prekur nga çmimet e larta të shtëpive, si pasojë e rritjes së vrullshme ekonomike dhe zgjerimit të industrisë së teknologjisë së lartë. Rritja e çmimeve të strehimit është shtrirë edhe në periferitë e qytetit, por siç njofton Mike O'Sullivan, për lagjen historike Chinatown kjo nuk është diçka e re. Këta aktivistë të strehimit monitorojnë numrin e banorëve që detyrohen të largohen nga shtëpitë me qira. Rritja e kostos së banimi shtrihet nga pjesët industriale të Oklandit deri në Silicon Valley në jug të Gjirit të San Fransiskos. Rritjen po e shkaktojnë kompanitë e teknologjisë së lartë. thotë Erin McElroy, i Projektit Kundër Largimit të Detyruar. Edhe rritja në nivel rekord e turizmit ka shtuar kërkesat për hapësira për hotele, shtëpi banimi dhe zyra. Lagjia historike Chinatown prej një kohe të gjatë i ka rezistuar presionit. Kjo banesë për të moshuarit ishte në qendër të një debati të fortë në vitet 1970. Më pas, aktivistët punuan me bashkinë e qytetit për të zbatuar një plan që ndihmoi në ruajtjen e lagjes. shpjegon Malcolm Yeung që punon për Qendrën e Zhvillimit të Komunitetit në Chinatown. Qyteti i Oaklandit kohët e fundit ndaloi rritjen e qirave për tre muaj, dhe aktivistët në San Francisco kërkojnë një moratorium të ngjashëm për të mbrojtur komunitetin në qytetin e tyre. thotë një aktivist për strehimin. Por aktivistët e pranojnë se nuk ka zgjidhje të lehtë. Çmimet në Chinatown dhe lagje të tjera po bëhen gjithnjë e më të papërballueshme.